 انا معترفة بإختلاف الرواية وشكلها وكمان فكرتها الجديدة لكن بصراحة هو دا التجديد الوحيد فيها حاسة انها على غرار شيكاغو وعمارة يعقوبيان لكن بطريقة ربط عصرية مابين الشخصيات.ومش شايفة ان الطريقة دى خدمت الرواية ابدا بالعكس .يمكن قللت من قيمتها بالنسبة لى الشخصيات غنية جدا.وعجبنى تركيزه على جانب الأنسان المنغولى فى اكتر من موضع.حاسة ان دا أثرى الحكاية بشكل ما.وكمان سلط ضوء على مكان مهمل شوية فى المجتمع.وخلانى افكر كتير فى الشخص المنغولى وأبحث عنه اكتر ودا نجاح فى حد ذاته لأى عمل.على الأقل نجح معايا لكن الحبكة او السبب او شكل الرواية.مش عارفة ايهم او يمكن كلهم مجتمعين.خلونى انفر جدا بعد نص الرواية بقليل.واجبرت نفسى على إكمالها.وصدمنى انها انتهت فجأة.كأنها بٌترت 